עם פרוץ מלחמת יום הכיפורים נמצאה החטיבה ברמת הגולן והוצבה ללחום בקרב הבלימה נגד המתקפה הסורית בגזרה הצפונית של הרמה, בקרב שנודע לימים כקרב עמק הבכא. ד"ר אשל הפעיל תחנת איסוף גדודית מאחורי הקו הקדמי של גדודו תוך כדי הפגזות ארטילריות סוריות. הוא וטיפל בעשרות נפגעים אגב פתרון בעיות רפואיות ולוגיסטיות מרובות. בין היתר הגיע עם חיילי התאג"ד לעמדות הקדמיות של הגדוד כדי לאסוף נפגעים וטיפל גם בזיהוי ובפינוי חללים. פעולתו של אשל במלחמה תוארה בהרחבה בספרו של מפקד הגדוד אביגדור קהלני עז 77.
ב-9 באוקטובר, בשיאו של קרב הבלימה, נקרא אשל לטפל בפצוע קשה, שריונאי אשר נפגע בלסתו ודרכי הנשימה העליונות שלו נחסמו. אשל החליט לבצע בפצוע ניתוח פיום קנה דחוף, ניתוח שאותו לא ערך מעולם:
לאחר המלחמה צוין אשל לשבח על ידי הרמטכ"ל על פעולתו במהלכה.
אשל הגיע בשירותו הצבאי לדרגת רב-סרן. לימים התמחה בגינקולוגיה ובהפריה חוץ גופית ועבד כרופא בכיר במרכז הרפואי איכילוב בתל אביב.
מיתוך
מיתוך (באנגלית: Metallizing) הוא טכנולוגיה לבניית שכבת ציפוי מתכת על פני החלק המצופה, בלי חדירת הציפוי לפני השטח. ציפויים מתכתיים משמשים לשימושים דקורטיביים. לצורכי הגנה בפני קורוזיה או לשימושים פונקציונליים כמו ציפוי מראות.
כללי.
תהליך כזה פותח בשנת 1835 לייצור מראות על ידי יוסטוס פון ליביג. הוא השתמש בתהליך לשם ציפוי משטח זכוכית בכסף מתכתי, לקבלת ראי איכותי.
סוגי הציפוי.
ציפוי מתכתי בריק.
תהליך זה מבוסס על חימום של מתכת הציפוי עד לסף טמפרטורת הרתיחה בתוך תא ריק , ואז בתהליך של עיבוי מצפה המתכת את פני השטח של החלק המצופה. אידוי מתכת הציפוי מבוצע על ידי תהליכים כמו חימום בהתנגדות, חימום בעזרת קרן אלקטרונים או חימום בפלזמה. ציפוי מתכתי בריק משמש לבניית שכבת אלומיניום על מראות זכוכית. שימוש מיוחד בציפוי זה מבוצע במראות הזכוכית של טלסקופים.
תהליכי ריסוס תרמיים.
מוגדרים כסוג של ציפוי מתכתי. מתכות שעוברות תהליך ריסוס תרמי מקבלות הגנה מפני קורוזיה לפלדה במשך עשרות שנים יותר מאשר צבע בלבד. אבץ ואלומיניום הם החומרים הנפוצים ביותר להתזה תרמית על מבני פלדה.
ריסוס קר.
טכנולוגיית מתכת הניתנת לריסוס קר היא תהליך מתכתי שמיישם בצורה חלקה מתכת ניתנת לריסוס קר עם דבקים כמעט על כל משטח. התערובת מורכבת משני רכיבים חומר מלכד על בסיס מים ואבקת מתכת או משלושה מרכיבים שונים: אבקת מתכת, מלכד וחומר מקשיח. תערובת החומרים מרוססת על המשטח בטמפרטורת החדר. הפרמטרים בתהליך הריסוס יקבעו את עובי השכבה, אשר בדרך כלל תהיה בין 80 ל-150 מיקרון.
ציפוי חומרים לא מתכתיים.
שימוש מקובל בתהליך ציפוי זה בוצע על חלקי פלסטיק כדי להפוך אותם למוליכים כמו ציפוי פלסטיק ABS.
התהליך הוא צריבת פני השטח עם חומצה ולאחר מכן ציפוי מוקדם עם נחושת או ניקל בתהליך ציפוי לא אלקטרוליטי ולאחר מכן ציפוי שכבה נוספת של החומר הסופי כמו כסף. הציפוי המוקדם עם נחושת או ניקל מיועד לשיפור תכונת ההידבקות על המתכת.
Color TV Game
Color TV Game (בתרגום חופשי לעברית: משחק טלוויזיה בצבע) (ביפנית:カラー テレビゲーム) הייתה סדרת קונסולות מובנות מבית היוצר של נינטנדו. הסדרה כללה ארבעה מכשירים, החלה את דרכה בשנת 1977 והפסיקה את ייצורה בשנת 1983. הסדרה נמכרה ביפן בלבד.
גרסאות.
Color TV-Game 6.
הקונסולה הושקה בתחילת יוני 1977 בתור הראשונה בסדרה ונמכרה במחיר של ¥9,800. המכשיר כלל את המשחק פונג ועל הקונסולה גלגלות ששימשו להנעת המחבטים ובנוסף שישה מתגים ששינו מאפיינים מסוימים במשחק דוגמת גודל וכמות המחבטים. זמן קצר לאחר יציאת הקונסולה שחררה נינטנדו גרסה משופרת של הקונסולה.
Color TV-Game 15.
כשבוע אחר יציאת Color TV Game 6 נינטנדו הוציאה את הקונסולה השנייה בסדרה, Color TV Game 15.
בשונה מהקודמת, הגלגלות לא נמצאות על המכשיר אלא מחוברות לבקרי משחק, בנוסף למכשיר זה יש 15 משחקים. עם זאת, היה ניתן לשחק רק בשישה מהם. הקונסולה עלתה ¥15,000. בנוסף, הקונסולה הופיעה ב-Super Smash Bros.
Color TV Game Racing 112.
בקונסולה זו משחק מרוצים דמוי המשחק "speed race", ובנוסף לגלגלות, במרכז המכשיר הגה המחובר אליו וניתן לניתוק, סיבוב ההגה מאפשר משחק יחיד וסיבוב אחת הגלגלות של הבקרים המצורפים מפעיל משחק לשני שחקנים. הקונסולה הייתה אמורה לעלות ¥18,000 אך קצת לפני יציאתה נינטנדו שינתה את מחירה ל¥12,000, בהמשך מחירה ירד למחיר של ¥5,000.
Color TV Game Block.
האחרונה בסדרה, עלתה ¥13,500 והיוותה חיקוי למשחק Breakout של אטארי. במשחק לשחקן מחבט בו הוא שולט עם גלגלת וכדור אותו השחקן צריך לזרוק עם המחבט במטרה להרוס מספר בלוקים הממוקמים במסך. במטרה לשפר את מכירות המכשיר, נינטנדו אף ערכה תחרויות בחנויות שונות. כמו בקונסולה הראשונה, גם כאן היו שישה מצבים כאשר כל מצב כלל סידור אחר לבלוקים, בשונה מהגרסאות הקודמות למכשיר זה גלגלת אחת בלבד ואין אפשרות למשחק מרובה שחקנים.
גמר הייצור.
סדרת ה-Color TV-Game הצליחה עבור נינטנדו. Color TV Game 6 ו- Color TV-Game 15 מכרו מיליון יחידות כל אחת. Color TV Game Racing 112 ו-Color TV Block מכרו חצי מיליון יחידות כל אחת. הצלחתם הובילה את נינטנדו להמשיך בשוק הקונסולות, מה שהביא ליצירת ה-Famicom וה-NES. נינטנדו התייחסה לקונסולות ה-Color TV-Game ולמשחקים המובנים בהם גם במשחקים דוגמת Alleyway, כותר של הגיים בוי, אשר לפי השערות מסוימות מבוסס על Color TV Game Block.
דינורניסיים
הזמר במסכה (תוכנית טלוויזיה אמריקאית)
הזמר במסכה (באנגלית: The Masked Singer) היא תוכנית מציאות אמריקאית, ששודרה לראשונה בפוקס ב־2 בינואר 2019. זהו העיבוד הראשון שאינו אסייתי לזיכיון Masked Singer, בו משתתפים ידוענים ששרים קאברים לשירים מפורסמים כשהם לבושים בתחפושות מכף רגל ועד ראש ובמסכות פנים שמסתירות את זהויותיהם. התוכנית, בהנחיית ניק קאנון, מעסיקה מספר חברי פאנל שקיבלו רמזים שונים המרמזים על זהותם של הידוענים, כדי שינחשו מי הם יכולים להיות אחרי כל הופעה. קן ג'ונג, ג'ני מקארתי, ניקול שרזינגר ורובין ת'יק מופיעים בכל פרק ולעיתים קרובות מופיע חבר פאנל אורח לצידם. בסוף כל פרק, חברי הפאנל והקהל מצביעים עבור הזמר האהוב עליהם, והזמר עם הכי פחות הצבעות מסולק ומסיר את מסכתו כדי לחשוף את זהותו.
הזוכים בשש העונות הראשונות (לפי הסדר) היו: טי-פיין בתחפושת "מפלצת" (Monster), ויין בריידי בתחפושת "שועל" (Fox), קנדי בורוס בתחפושת "מלאכית הלילה" (The Night Angel), ליאן ריימס בתחפושת "שמש" (Sun), ניק לאשיי בתחפושת "חזירון" (Piglet) וג'ול בתחפושת "מלכת הלבבות" (Queen of Hearts). כדי למנוע את גילוי זהותם לפני שידור כל פרק שמצולם מראש, נעשה שימוש רחב בשמות קוד, תחפושות והסכמי סודיות, וכמו כן גם בצוות מאבטחים. בעוד שהסדרה נחשבת לחיובית יותר מתוכניות מציאות אחרות, הביקורות עליה מצד מבקרי הטלוויזיה היו מעורבות, והדעות על חברי הפאנל שלה היו שליליות במיוחד. התלבושות, לעומת זאת, זכו לשבחים. בהשראת הוט קוטור, הם עוצבו על ידי מרינה טויבינה ונבנו בהתאמה אישית על ידי צוות שמבטיח שהידוענים יוכלו לשיר בבהירות כשהם לובשים אותם. לאות הוקרה על עיצוב התלבושות של המופע, זכתה טויבינה בפרס גילדת מעצבי התלבושות והייתה מועמדת פעמיים לפרס אמי לאומנות.
הסדרה הייתה סדרת הבידור בעל הדירוג הגבוה ביותר בקרב מבוגרים בני 18–49 בכל עונותיה, והרייטינג שלה נותר גבוה בעקביות. ספין-אופים רבים - ביניהם אפטר שואו, סיבוב הופעות ארצי וגרסת ריקוד עתידית - נולדו כתוצאה מכך. העיבודים המאוחרים יותר של הזיכיון Masked Singer מיוחסים להצלחת התוכנית, וכמו כן גם לעניין בפיתוח סדרות טלוויזיה אחרות שבמרכזן תחפושות.
לתוכנית 7 עונות וספין אוף 1, העונה השביעית עלתה ב-9 במרץ 2022.
פורמט.
בפרק רגיל, ארבעה עד שישה מפורסמים שרים כל אחד, בעילום שם ובתחפושת, גרסת כיסוי בת 90–120 שניות לשיר מפורסם. רמזים לזהותו של האדם - המכונים "חבילת הרמז" (clue package) - מוצגים לפני ולפעמים גם אחרי כל הופעה. הפורמט הוא של ריאיון מוקלט בו המפורסם, בקולו האלקטרוני עם מסכה, מקריין סרטון המציג רמיזות נסתרות למה שאותו מפורסם ידוע בו. כדי לבלבל את חברי הפאנל ואת הצופים, נכללים גם כן דברים שמסיחים את דעתם. לחברי הפאנל ניתן זמן לשער את זהותו של כל זמר בקול רם ולרשום הערות בקלסר הפתקים שלהם במהלך הקרנת חבילת הרמז, לאחר הופעתם ולפני הסילוק. הם רשאים גם לשאול שאלות או לבקש מהמנחה להציג רמזים נוספים. לאחר סיום כל הופעה, הקהל וחברי הפאנל מצביעים עבור הזמר האהוב עליהם באמצעות מכשיר אלקטרוני, והזמר הפחות פופולרי חייב להסיר את המסכה כדי לחשוף את זהותו. התוכנית משתמשת במערכת הצבעה משוקללת; קולות חברי הפאנל וחברי הקהל שווים 50 אחוז כל אחד, ומשולבים כדי ליצור ציון סופי. תהליך סילוק זה נמשך למספר מוגדר של פרקים עד שנותרו שלושה מתמודדים בגמר, ואחד מוכרז כמנצח לאחר שהם מופיעים שוב. "גביע מסיכת הזהב" מוענק כפרס.